# ACTA DE LA SESSIÓ ORDINÀRIA CELEBRADA PER L’AJUNTAMENT PLE EN DATA 20 DE DESEMBRE DE 2012.

**Identificació de la sessió**

Caràcter: Ordinari

Data: 20 desembre de 2012

Lloc: Sala d’Actes de l’Ajuntament de Fontcoberta

Hora. 20,30

**Assistents:**

Alcalde: Sr. Joan Estarriola i Vilardell

Regidors:

* Sra. Pilar Busquets i Barceló

 - Sr. Carles Pedrola Carreras

- Sr. Xavier Cros Verdaguer

* Sr. Narcís Bartis Bosch
* Sr. Lluís Freixa Macià
* Sr. Jaume Roura i Noguer
* Sra. Consol Mas i Torres.

Excusen assistència els Srs. Francesc Molina Jiménez i Jaume Roura Noguer.

Hi assisteix, com a Secretària de la Corporació, la Sra. Maria Grau i Pagès.

L’Alcalde-President obre l’acte públic i es procedeix a tractar els assumptes inclosos a l’ordre del dia .

**1r.- APROVACIO ACTA ANTERIOR.-**

Els membres de la Corporació disposen d’una fotocòpia de l’esborrany de l’acta de la sessió celebrada el dia 26 de novembre de 2012, que és aprovada per unanimitat i sense cap esmena.

**2n.- INFORMACIÓ DECRETS D’ALCALDIA**

El Sr. Alcalde dóna compte al Ple de les resolucions d’alcaldia núm. 120 a la 128/2012. El Ple es dóna per assabentat.

**3r.- INFORMACIONS DE L’ALCALDIA I DEL DESPATX OFICIAL**

Pren la paraula el Sr. Alcalde i dóna compte al Ple de l’última correspondència oficial rebuda, de la que cal destacar:

* Informació del Departament de Governació que s’amplia fins el dia 27 de febrer de 2013 el termini de presentació del PUOSC.
* Escrit de l’Ajuntament de Banyoles sobre la liquidació d’una part de l’IAE de l’empresa Dytsa.
* Escrit del Departament d’Ensenyament on es garanteix el compromís de la subvenció de 1.300 € per alumne de la llar d’infants per curs 2011-2012.
* Escrit sobre guies de material divulgatiu de les escoles.

Seguidament el Sr. Alcalde informa sobre el proper PUOSC, explica que s’està elaborant l’avantprojecte del Casal d’Avis, que se saben els percentatges de subvenció, però no les quantitats, i el que no sabem és si es podrà incloure alguna altra obra. Una altra obra prioritària seria soterrar les línies d’una part de la Ctra. de Fontcoberta, ja que l’altra part està feta per les actuacions realitzades al C/Sant Feliu i President Càrdenas.

**4t.- APROVACIÓ DEL PRESSUPOST DE L’EXERCICI 2013.**

Seguidament el Sr. Alcalde presenta el pressupost de l’exercici 2013 i comença llegint la memòria d’Alcaldia i en proposa la seva aprovació.

Pren la paraula el Regidor Sr. Lluís Freixa i manifesta literalment el següent:

Amb tots els respectes aquest cop no perdrem el temps en analitzar els pressupostos que se’ns han entregat amb poc més de 2 dies abans d’aquest ple.

No reiterarem el que sempre hem dit i no ens cansarem de repetir que aquest grup municipal sempre ofereix la seva col·laboració amb tot allò que sigui sumar esforços i coneixements. Però per arribar a un acord calen dues parts i la voluntat i intenció d’assolir-ho i avui és més patent que mai la falta de comunicació per a poder avançar junts.

El pressupost és el pla d’acció més important del curs polític, el més transversal, és l’instrument de desenvolupament anual de qualsevol institució i per més que els que estan al govern tinguin majoria, considerem que és una total falta de respecte no haver-nos fet partícips de la confecció dels pressupostos del proper exercici 2013, per més simples que aquests siguin.

Segurament ens diran que els pressupostos son una obligació administrativa, un simple tràmit (com ja hem sentit en aquest govern) com vostès diuen per imperatiu legal, però és una eina de treball, una eina de control de gestió que permet al govern establir i avaluar la conseqüència dels seus objectius.

Entenem que en un curs polític com el que es presenta on continuarem arrossegant la crisi econòmica, ens hagués agradat que l’equip de govern hagués tingut la voluntat de consensuar els pressupostos amb aquest grup. I més que dir que tenim sempre obertes les portes per buscar i tenir informació el que caldria seria primer avisar-nos i obrir-nos les portes per a poder fer-ho, perquè aquest grup solament vota en contra quan no hi ha intenció ni voluntat d’acord i les ganes de col·laborar no s’entenen que hi siguin quan se’ns dona trasllat dels pressupostos en el mateix moment en que se’ns lliura la convocatòria pel present Ple sense haver tingut abans cap coneixement ni notificació de que es pretenia complir amb els terminis legals aprovant els pressupostos abans d’acabar l’any.

Per tot això i per que no se’ns deixa implicar-nos en la confecció del presents el nostre vot serà en contra.

El Sr. Alcalde contesta que la resposta ja era l’esperada, sempre és la mateixa. Quan hi ha hagut intents seriosos de consensuar els pressupostos els horaris no han coincidit. Calen dos persones per consensuar i si en aquell moment no varem ser capaços de fer-ho, heus aquí el resultat. Nosaltres tenim uns objectius, són els nostres. I no és falta de respecte, la distància entre dos punts és sempre la mateixa, i vosaltres no heu preguntat mai, si ja es confeccionaven els pressupostos, no heu donat mai idees i ja sabeu que la porta la teniu oberta.

El pressupost d’aquests anys és difícil de fer, amb algunes partides hem anat contrarellotge, i d’altres els hem posat una mica a cegues, per no saber exactament coeficients ni diversos conceptes.

Pren la paraula la regidora Sra. Pilar Busquets i diu que el pressupost no és un tràmit com diu el grup de CIU, sinó és el que pensa fer l’Ajuntament en els propers anys. De fet ara no hi ha massa a dir, no hi ha tresoreria ni massa inversions. Moltes partides no les sabem. I que creu que no hi ha cap falta de respecte. La part de les despeses de personal i les despeses fixes ja fa temps que està fet.

Estem pendents del PUOSC, encara no sabem l’import. La Llei marca que el pressupost s’ha d’aprovar el desembre, i així ho hem fet. No és un pur tràmit.

Seguidament el regidor Sr. Lluís Freixa contesta que la resposta era buscada.

El que no es pot fer el seu grup és anar preguntant que es fa ara, com es te aquest tema, lo altre. La resposta era buscada, una acció perquè hi hagi una reacció, i en Francesc Molina ni se l’ha trucat ni avisat ni buscat, el malentès va ser l’any passat.

Pren la paraula la regidora Sra. Consol Mas i manifesta que quan se’ls vol trobar, se’ls troba i en qualsevol moment, que sempre estan sentint la mateixa musiqueta. Estaria bé que es digués per exemple “el proper Ple ira orientat a aprovar els pressupostos”. Us varem demanar de fer una comissió econòmica per fer un seguiment dels comptes i ser-hi en la confecció dels pressupostos, la col·laboració ja hi és, però a vosaltres no us interessa.

Seguidament el Sr. Alcalde manifesta que hi ha col·laboració en alguns temes, per exemple en la concessió de la llar d’infants, sí que hi va ser-hi, i que la

regidora Sra. Consol Mas hi va tenir-hi molt d’interés. Que no és el mateix amb el regidor d’ Hisenda del vostre grup.

S’intentarà fer un esborrany i passar-lo el proper pressupost.

La Sra. Consol Mas contesta que complir un tràmit administratiu i no seguir els pressupostos no té cap interès.

El Sr. Alcalde contesta que be es debaten les modificacions de crèdit.

Pren la paraula el regidor Sr. Lluís Freixa i diu que és falta d’imaginació.

Segueix la Sra. Pilar Busquets i diu que acaben de dir el que sabia que dirien i que és la seva tònica habitual. Que el que li agradaria sentir és una crítica puntual, idees de canvi de partides, que només protesten per terminis, no per dir alguna cosa important.

Es debat també sobre les modificacions de crèdit i el Sr. Alcalde comenta que no es poden preveure, que no es tenia previst el crèdit, però atès que les subvencions no arriben s’hi ha hagut de recórrer.

Pren la paraula el regidor Sr. Lluís Freixa i diu que no sempre voten en contra, però que hi ha coses prou importants que en 48 hores no es poden repassar.

Es debat també el tema dels impostos, i vist el projecte de Pressupost General per a l’exercici de 2013, així com la seva documentació annexa i complementària, vist l’informe econòmic - financer de la Intervenció i vista la Memòria de l’Alcaldia, on d’acord amb allò establert en l’apartat 1r. de

l’article 168 del R.D. 2/2004, de 5 de març, pel qual s’aprova el Text Refós de la

Llei Reguladora de les Hisendes Locals, l’Alcalde - President, eleva al Ple de la

Corporació el projecte de Pressupost per a l’exercici de 2013, s’acorda per 5 vots a favor i 2 en contra, aprovar els següents

A C O R D S :

Primer.- Aprovar els Pressupostos Generals i les Bases d’execució que

l’acompanyen, per a l’exercici de 2013, amb un import total de 1.193.000 €. El

Pressupost de despeses es desglossa en despeses corrents per un import de

 823.052,71 € i despeses de capital per un import de 369.947,29 €.

 El Pressupost d’ingressos, es desglossa en ingressos corrents per un import de 892.800,00 € i en ingressos de capital per un import de 300.200,00 €.

Segon.- Aprovar la Plantilla Orgànica i la relació de llocs de treball corresponent a l’exercici de 2013, de conformitat amb allò que disposa l’article 25 i següents del decret 214/1990 de 30 de juliol pel qual s’aprova el Reglament del Personal al servei de les Entitats Locals.

Tercer.- Determinar la quantitat global de 6.600,00 € destinada a l’assignació

de complement de productivitat al personal de la Corporació, segons el que disposa l’article 172.4 del Decret 214/90 de 30 de juliol, pel que s’aprova el Reglament de Personal al Servei de les Entitats Locals.

Quart.- Exposar al públic els presents acords de conformitat amb el que

determina la legislació vigent. Els esmentats acords es consideraran definitius,

sense necessitat d’adoptar un nou acord, en el cas que durant el termini d’exposició al públic no es presentin al·legacions ni suggeriments.

 **5è.-APROVACIÓ PLEC DE CLÀUSULES DE L’OBRA “ARRANJAMENT CAMÍ DE LA SERRA PELADA I DE L’ESCOLA VELLA DE VILAVENUT” PUOSC/2011.**

Presentat el Plec de Clàusules de l’obra “Arranjament del camí de la Serra Pelada i de l’escola Vella de Vilavenut”, dintre el PUOSC 2011, es proposa:

1.- Aprovar el Plec de Clàusules Economico-Administratives particulars que han de regir la licitació per a la contractació de l’execució de l’obra “Arranjament del camí de la Serra Pelada i de l’escola vella de Vilavenut, mitjançant procediment negociat sense publicitat, segons l’art. 115 del R.D.L. 3/2011, de 14 de novembre, pel que s’aprova el text refós de la llei de contractes del sector públic.

2.- Invitar com a mínim a 3 empreses prou capacitades per a l’execució de l’obra, d’acord amb el que determina l’art. 177 del TRLCSP.

**6è.- APROVACIÓ DE LA NO DISPONIBILITAT DE CRÈDITS PRESSUPOSTARIS PER LA SUPRESSIÓ DE LA PAGA EXTRAORDINÀRIA DE DESEMBRE 2012.**

Pren la paraula el Sr. Alcalde i exposa als Regidors que presenta aquesta proposta per donar compliment a les instruccions i nota informativa emesa per la Secretaria d’Estat per les Administracions Públiques.

Que atès que el Reial Decret Llei 20/2012, de 13 de juliol, és una disposició que te caràcter bàsic, no s’hauria de procedir a l’aprovació de la següent proposta emesa per la Secretaria d’Estat de les Administracions Públiques,

*“L’article 2 del Reial Decret Llei 20/2012, de 13 de juliol, de mesures per garantir l’estabilitat pressupostària i de foment de la competitivitat estableix l’obligació de reduir*

*les retribucions anuals de 2012 del personal al servei del sector públic, en l’import corresponent a la paga extraordinària a percebre en el mes de desembre.*

*D’acord amb la Nota informativa del Ministeri d’ Hisenda i Administracions Públiques de 5 de setembre de 2012 ( modificada el 23 d’octubre de 2012), l’aplicació del que disposen aquests articles obliga a adoptar les mesures següents en relació a les retribucions a percebre per part del personal en l’exercici 2012:*

1. *Supressió de la paga extraordinària, i de les pagues addicionals de complement de destí o equivalents, corresponents al mes de desembre.*
2. *Reducció de les retribucions anuals previstes, en l’import corresponent a les pagues esmentades.*
3. *Que els imports de les retribucions a percebre pel personal en aquest any no superin, en cap cas, i en termes d’homogeneïtat, els abonats en l’any 2011, minorats amb la quantia de les pagues a suprimir.*

*Segons l’apartat 4 de l’article 2 del Reial Decret Llei 20/2012, les quantitats derivades d’aquesta supressió s’hauran de destinar, en exercicis futurs, a realitzar aportacions a plans de pensions o contractes d’assegurança col·lectiva que cobreixin de la contingència de jubilació, en els termes i l’abast que es determini en les lleis de pressupostos corresponents.*

*La mesura de supressió de la paga extraordinària, i de les pagues addicionals de complement de destí o equivalents corresponents al mes de desembre, és d’aplicació:*

1. *Al personal de les entitats locals i dels organismes que en depenen, de les societats mercantils públiques i les entitats públiques empresarials, i de la resta dels organismes públics i ens del sector públic estatal, autonòmic i local (article 2.1 del Reial Decret Llei 20/2012 i article 22.U de la Llei 2/2012).*
2. *Al personal de les fundacions del sector públic i dels consorcis participats majoritàriament per les administracions que integren el sector públic (article 2.3 del Reial Decret Llei 20/2012 i article 22.10 de la llei 20/2012).*

*D’acord amb la nota informativa del Ministeri d’Hisenda i Administracions Públiques, de 5 de setembre de 2012 (modificada el 23 d’octubre de 2012), relativa a l’aplicació per part de les entitats locals d’allò que disposen els articles 2 del Reial Decret Llei*

*20/2012 i article 22 de la Llei orgànica 2/2012, l’aplicació de la normativa anterior obliga a:*

1. *Bloquejar els crèdits corresponents a l’import que hauria de percebre el personal per la paga extraordinària i per les pagues addicionals de complement de destí o equivalents en el mes de desembre, la qual cosa es pot realitzar mitjançant un acord de no disponibilitat.*

*De conformitat amb el que disposa l’article 33 del Reial Decret 500/1990, de 20 d’abril, l’òrgan competent per acordar la no disponibilitat de crèdits és el Ple de l’ entitat local, per la qual cosa correspon al Ple de l’Ajuntament de Fontcoberta prendre aquest acord.*

1. *L’adopció de l’acord anterior produirà en la liquidació del pressupost 2012 un menor dèficit o un major superàvit a l’ inicialment previst en termes del Sistema Europeu de Comptes. En el cas de superàvit, per aplicació de l’article 32 de la Llei orgànica 2/2012, d’ Estabilitat pressupostària i sostenibilitat financera, el seu import s’haurà de destinar a reduir l’endeutament net de l’Ajuntament de Fontcoberta.*
2. *En l’exercici o els exercicis en què les lleis generals de pressupostos de l’Estat determinin els termes i l’abast de les aportacions a plans de pensions o contractes d’assegurança col.lectiva a les quals s’han de destinar les quantitats derivades de la supressió, s’hauran de dotar els crèdits corresponents en el pressupost de l’Ajuntament de Fontcoberta”.*

Per tot això, vist l’informe d’intervenció, el Sr. Alcalde **manifesta i fa constar que l’Ajuntament de Fontcoberta complirà amb el que estableix el Decret-Llei 20/2012 de** **13 de juliol**, creu amb la democràcia i a títol personal, rebutja l’adopció dels següents acords que imposa la nota informativa i demana als membres de la Corporació que votin lliurement el que creguin i pensin.

Seguidament es procedeix a la votació. Els membres de la Corporació d’acord amb el que manifesta el Sr. Alcalde, i per unanimitat, voten en contra i per tant queda desestimada la proposta.

**Primer**.- Aprovar la supressió de la paga extraordinària, i de les pagues addicionals de complement de destí o equivalents , a percebre en el mes de desembre de 2012 per part del personal al servei de l’Ajuntament de Fontcoberta, tal i com disposa l’article 2 del Reial Decret Llei 20/2012, de 13 de juliol, de mesures per a garantir l’estabilitat pressupostària i de foment de la competitivitat, la qual ascendeix a la quantitat total de 11.386,59 euros

**Segon**.- Declarar com a no disponibles els crèdits pressupostaris detallats del vigent pressupost de l’exercici 2012, per un import total de 11.386,59,-euros.

 **7è.- PROPOSTA D’ADJUDICACIÓ DE L’OBRA D’ARRANJAMENT DE LA COBERTA DE L’ESGLÉSIA DE FONTCOBERTA**

Vist l’expedient de contractació que es tramita de l’obra “Arranjament de la coberta de l’església de Fontcoberta” mitjançant el procediment negociat.

Atès que el pressupost base de licitació és de 71.695,37 €+ IVA.

Que la licitació d’aquest contracte s’ha tramitat d’acord amb el que determina el l’art. 169 i següents del TRLCSP.

Convidades tres empreses, d’acord amb el que determina l’art. 177 del TRLCSP, i atès l’informe emès pels serveis tècnics sobre la valoració de la solvència econòmica i tècnica, la Corporació per unanimitat, acorda:

1.- Adjudicar l’obra d’arranjament de la coberta de l’església de Sant Feliu de Fontcoberta a l’empresa amb el preu més avantatjós, a “Construccions Canadell Mitjavila SL” per un import de 56.383,28 €+ 11.840,48€ d’IVA.

2.- Requerir a l’empresa la presentació del Pla de Seguretat i Salut.

3.- Citar a l’adjudicatari perquè el dia i hora que se l’indiqui concorri a formalitzar el contracte administratiu corresponent.

4t.- Aplicar la despesa amb càrrec al vigent pressupost de l’exercici 2013

5è.- Facultar al Sr. Alcalde per a signar els documents que siguin necessaris per a fer efectius els acords precedents.

6è.- Disposar la publicació del present acord al BOP de Girona i al Perfil del Contractant de l’Ajuntament de Fontcoberta.

**8è.- PRECS I PREGUNTES**

Arribat el torn de precs i preguntes, pren la paraula la regidora Sra. Consol Mas i pregunta pel tema de la il·luminació de la Farrès i una part del veïnat de Melianta que hi ha averies molt sovint.

Contesta el Sr. Xavier Cros i diu que és una averia intermitent, no fixa, que s’haurien de canviar alguns quadres elèctrics. Que ha sortit una subvenció de l’ICAEN però pels requisits demanats és molt difícil que l’Ajuntament de Fontcoberta hi pugui accedir-hi.

 Seguidament pren la paraula el regidor Sr. Lluís Freixa i comenta que estan treballant per a trobar un pal de 15 m. per penjar l’estelada.

Es parla del tema de que l’estelada ubicada a l’antic dipòsit d’aigua te molt bona visibilitat des de molts llocs i lluny del veïnat de Melianta.

I per finalitzar la sessió, a les vint-i-tres hores, el Sr. Alcalde desitja a la Corporació unes bones festes de Nadal i encarar un nou any ple d’il·lusió tenint en compte el pacte polític fet el dia d’ahir. En dono fe.

L’Alcalde La Secretària